kardosdrur/scandi-wiki huggingface dataset:
Scottish fold

Scottish fold er en kat, som har hængende ører. Den er ikke godkendt i Danmark. Det var en mutation, der fik kattens ører til at hænge. Nogle mener at det er en syg kat, fordi den er en slags mutation. Katten stammer fra Skotland.

'Scottish fold' er engelsk og betyder på dansk 'skotsk fold'.

Eksterne links 
 The Cat Fanciers' Association om Scottish folds

Galleri 

Katteracer
Emmanuel Frimpong

Emmanuel Yaw Frimpong (født 10. januar 1992) er en ghanesisk fodboldspiller som spiller på midtbanen.

Frimpong begyndte sin karriere i Arsenal, men her var det kort med spilletid og han blev derfor udlånt til flere klubber, før han blev solgt til Barnsley d.31 januar 2014. Frimpong blev solgt videre til russiske UFA d.1 september 2014.

Selvom Frimpong repræsenterede England i ungdomsårene, fik han i marts 2013 debut for det ghanesiske landshold. Frimpong har både engelsk- og ghanesisk pas.

Landshold 
Frimpong har (pr. marts 2018) spillet én kamp for Ghanas landshold. Den 24. marts 2013 fik Frimpong sin debut i en VM 2014 Kvalifikationskamp imod .

I 2007-2008 sæsonen spillede Frimpong seks kampe for Englands U16 landshold, og scorede et enkelt mål.
I 2008-2009 sæsonen spillede han seks kampe for Englands U17 landshold.

Klubkarriere

Arsenal F.C. 
I en alder af blot 9 år, spillede Frimpong for Arsenals ungdoms akademi. I 2008 (da han var 16 år) blev Frimpong rykket op på Arsenals reserve hold. Han fik sin debut for reserve holdet den 5. oktober 2009 imod Chelsea FCs reservehold.

Den 13. juli 2011 fik Frimpong sin debut for førsteholdet imod Malaysia XI i en venskabskamp. Senere hen fik han sin Premier League debut den 13. august 2011 imod Newcastle United, hvor han erstattede Tomáš Rosický.

Barnsley F.C. 
Efter 13 år i Arsenal, skiftede ghaneseren til 1. divisions klubben Barnsley FC.

Den 15. februar 2014 fik Frimpong sin debut, da Frimpong og co. spillede 2-2 med Doncaster. Frimpong spillede hele kampen.

Spillestil 
Frimpong beskrives ofte som en meget energisk midtbanespiller med en masse stamina og en spiller med gode afleveringer. Han bliver ofte sammenlignet med den tidligere Arsenal spiller Alex Song. Han bliver til tider også sammenlignet med Michael Essien, da Essien er en hårdtarbejdende midtbanespiller.

Personlige liv 
Frimpongs fætter Yaw Ihle Amankwah er også professionel fodboldspiller. Han er også fætter til Lethal Bizzle som er rapper. Frimpong rappede i en remix sang, som netop hans fætter havde lavet. Sangen hedder 'Leave It Yeah'.

Bøde for tweet 
I 2012 idømte Det engelske fodboldforbund midtbanespilleren en bøde på 6.000 pund for upassende sprogbrug på twitter.
Frimpong har samtidig fået en advarsel for sin upassende reference til tro, siger kilder.

Artikler 
 Arsenal-spiller dropper England til fordel for Ghana 
 Arsenal sender midtbanespiller til The Championship 
 Forbund straffer Arsenal-spiller for tweet 
 Arsenal-talent: Tottenham som et damehold 
 Frimpong: Troede ikke på Arsenal-chance

Eksterne henvisninger

Noter 

Fodboldspillere fra Ghana
Fodboldspillere fra Arsenal F.C.
Fodboldspillere fra Wolverhampton Wanderers F.C.
Fodboldspillere fra Charlton Athletic F.C.
Fodboldspillere fra Fulham F.C.
Fodboldspillere fra Barnsley F.C.
Samed Yeşil

Samed Yeşil (født 25. maj 1994) er en tysk fodboldspiller, der spiller som angriber hos engelske Panionios FC.

Han har tidligere spillet i blandt andet Bayer Leverkusen og Liverpool F.C.

Landshold 
Yeşil har repræsenteret adskillige tyske ungdomslandshold. Senest spillede han for U19 landsholdet, hvor ahn spillede syv kampe og scorede otte mål.

I 2010 spillede Yeşil for U18 landsholdet. Her spillede han to kampe og scorede tre mål.
I 2010-2011 sæsonen spillede Yeşil hele 21 kampe og scorede imponerende 20 mål for U17 landsholdet.
I 2012 spillede han for U18 landsholdet. Her spillede han tre kampe

Klubkarriere

Bayer Leverkusen 
Yeşil spillede 7 år for Bayer Leverkusens ungdomshold. I 2010-2012 sæsonen spillede Yeşil 71 kampe og scorede imponerende 57 mål. Efter de to imponerende sæsoner, blev Yeşil rykket op til Bayer Leverkusens førstehold. Her spillede han 4 kampe for andenholdet, og en enkelt kamp for førsteholdet, indtil han blev købt af Liverpool.

Liverpool F.C. 
Liverpool købte Yeşil for £1 million. Yeşil var i mange klubbers søgelys, og det gjorde at Brendan Rodgers måtte handle hurtigt, og sikre det unge talents underskrift.

Yeşil spillede sin første kamp for Liverpools U21 hold imod Chelseas U21 hold. 

Den 26. september 2012 fik han sin førsteholds debut imod West Bromwich Albion i Liga Cuppen.

Artikler 
 Liverpool henter tysk angrebstalent
 Yesil får rolle i Europa League

Eksterne henvisninger 

Fodboldspillere fra Tyskland
Fodboldspillere fra Liverpool F.C.
Personer fra Düsseldorf
Fodboldspillere fra Bayer 04 Leverkusen
Jordon Ibe

Jordon Ashley Femi Ibe (født 8. december 1995) er en engelsk fodboldspiller, der spiller som kant/wing for engelske AFC Bournemouth. Han har tidligere repræsenteret blandt andet Liverpool.

Landshold 
Ibe har (pr. april 2018) endnu ikke spillet for det engelske landshold, men nåede adskillige kampe for landets u-landshold.

Klubkarriere

Wycombe Wanderers 
Ibe kom til Wycombe Wanderers som 12-årig. Han spillede for klubben i 4 år på ungdomsniveau, indtil han den 9. august 2011 i en Liga Cup kamp imod Colchester United, fik sin førsteholds debut. Han var på dette tidspunkt blot 15 år og 244 dage.
Den 15. oktober 2011 kom han på banen imod Hartlepool United hvor der blev skrevet historie. Ibe blev nemlig Wycombes yngste Football League spiller nogensinde.
Han nåede at spille 7 kampe og score 1 mål indtil han blev købt af Liverpool FC.

Liverpool F.C. 
Den 12. december 2011 bekræftede Liverpool, at de havde skrevet kontrakt med Ibe. Beløbet for Ibe er endnu ukendt. 
Han startede med at spille 1 år på Liverpools ungdomshold.

Den 22. juli 2012 fik Ibe sin førsteholds debut i en venskabskamp imod Toronto FC. Her spillede han en halvleg, inden han blev skiftet ud til fordel for Joe Cole.

Den 19. maj 2013 fik Ibe sin Premier League debut imod Queens Park Rangers, hvor han gav en assist til Philippe Coutinho, som var det eneste mål i kampen.

Birmingham City F.C. 
Den 21. februar 2014 blev Jorden Ibe udlejet til Birmingham City, som han skulle spille for indtil den 31. maj 2014. Jordon fik rygnummer 8.

Eksterne henvisninger 

Fodboldspillere fra England
Fodboldspillere fra Wycombe Wanderers F.C.
Fodboldspillere fra Liverpool F.C.
Fodboldspillere fra Birmingham City F.C.
Tom Carroll

Thomas 'Tom' James Carroll (født 28. maj 1992) er en engelsk fodboldspiller der spiller  for Swansea City.

KlubKarriere

Tottenham Hotspur 
I 2010 skrev Carroll under på en kontrakt med Tottenham Hotspur, eftersom han havde scoret 10 mål i 23 kampe for akademiet. Den 25. august 2011 fik Carroll sin senior debut i en Europa League kamp imod Heart of Midlothian. 

Den 3. november 2012 fik Carroll sin Premier League debut i en 1-0 sejr imod  Wigan Athletic. Han kom på banen i stedet for Kyle Walker.

Udlån til Leyton Orient 
Den 27. januar 2011 bekræftede Leyton Orient, at Carroll havde underskrevet en leje-kontrakt med klubben. 

Carroll fik sin debut den 5. februar imod Bournemouth.
Han nåede at spillede 12 kampe for klubben.

Udlån til Derby County 
Den 30. januar 2012 blev det bekræftet, at Carroll skulle tilbringe resten af 2012 sæsonen hos Derby County. 

Carroll scorede i sin debut. Dette mål var også han første ligamål som professionel. Han nåede at spille 12 kampe og score et mål for klubben.

Udlån til Queens Park Rangers 
I slutningen af sommer transfervinduet i 2013, blev Carroll udlejet til ny nedrykkede Queens Park Rangers. Her skulle han arbejde sammen med sin gamle træner Harry Redknapp.

Eksterne henvisninger 
 http://www.tottenhamhotspur.com/first-team-profiles/thomas-carroll/
 http://www.transfermarkt.co.uk/en/tom-carroll/profil/spieler_121279.html

Fodboldspillere fra England
Fodboldspillere fra Tottenham Hotspur F.C.
Fodboldspillere fra Leyton Orient F.C.
Fodboldspillere fra Derby County F.C.
Fodboldspillere fra Queens Park Rangers F.C.
Personer fra Watford
John Guidetti

John Alberto Guidetti (født 15. april 1992) er en svensk fodboldspiller, der spiller som angriber hos svenske AIK.

Klubkarriere

Manchester City F.C. 
Det var den daværende Manchester City-træner Sven-Göran Eriksson, der fik øje på Guidettis talent og købte ham til klubben. Guidetti begyndte med at spille for Manchester Citys U18-hold, hvor han scorede 13 mål i 13 kampe. Han fik også sin debut for reserveholdet, hvor han bl.a. scorede hattrick imod Burnley.

Efter Guidettis lejeophold hos IF Brommapojkarna tog Roberto Mancini over på trænerposten. Han tog Guidetti med på Manchester Citys 'American Tour', hvor de skulle spille forskellige venskabskampe. Her fik han blandt andet sin uofficielle debut for førsteholdet mod Sporting Lissabon.

Guidetti fik sin officielle debut for klubben den 22. september 2010 i en Liga cup kamp imod West Bromwich Albion, hvor han lagde op til kampens eneste mål.

Udlån 
I 2010 blev Guidetti udlejet til sin tidligere klub IF Brommapojkarna. Hans lejeophold var en succes, da han scorede tre mål og lagde op til fire i otte kampe.

Den 25. november 2010 blev det offentliggjort, at Guidetti havde underskrevet en leje-kontrakt med Burnley. Han scorede i sin debut for klubben den 26. december 2010 imod Barnsley.

Siden var han også udlånt til Feyenoord, hvor han scorede 20 mål i 23 kampe, til Stoke og til Celtic FC.

Celta Vigo 
I juli 2015 underskrev Guidetti en femårig kontrakt med den spanske klub, Celta Vigo. I sin første sæson scorede han blandt andet det sidste mål i 4-1-sejren mod FC Barcelona.

Landshold 
Guidetti har spillet adskillige kampe på de svenske ungdomslandshold. Han har blandt andet spillet 23 kampe på U/21-holdet og var med til at vinde EM for U/21 i 2015.

Han fik sin debut på A-landsholdet. i 2012 imod . Det kneb i de første år med spilletid for den unge angriber, da han konkurrerede med spillere som Zlatan Ibrahimovic og Johan Elmander om angriberpladsen. 9. oktober 2015 spillede han sin første betydende kamp for holdet. Han deltog for holdet ved EM 2016 i Frankrig og VM 2018 i Rusland.

Kilder

Eksterne henvisninger 

Fodboldspillere fra Sverige
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra IF Brommapojkarna
Fodboldspillere fra Manchester City F.C.
Fodboldspillere fra Burnley F.C.
Fodboldspillere fra Feyenoord Rotterdam
Fodboldspillere fra Stoke City F.C.
Fodboldspillere fra Celtic F.C.
Fodboldspillere fra Celta de Vigo
Fodboldspillere fra Deportivo Alavés
Personer fra Stockholm
This Is for the White in Your Eyes

This Is For The White In Your Eyes er Choir Of Young Believers første album udsendt i 2008.

Trackliste 
 "Hollow Talk"
 "Next Summer"
 "These Rituals Of Mine"
 "Action/reaction"
 "Under The Moon"
 "Wintertime Love"
 "She Walks"
 "Why Must It Always Be This Way"
 "Claustrophobia"
 "Yamagata"

Referencer 

Album fra Danmark
Choir of Young Believers-album
Olof Kolmodin

Olof Kolmodin henviser til:

 Olof Kolmodin den ældre (1690-1753) - svensk præst og salmedigter
 Olof Kolmodin den yngre (1766-1838) - svensk litteraturhistoriker
Viborg (South Dakota)

Viborg er en by i Turner County, South Dakota, USA. Der var 782 indbyggere i 2010.

Historie 
Byen er grundlagt af dansk-amerikanere, opkaldt efter Viborg i Jylland. Området blev befolket af danske indvandrere i 1860'erne, hvor de grundlagde en by kaldet Daneville. Da jernbanen kom i 1893, blev en bydannelse etableret tættere herved og den fik navnet Viborg og status som by den 25. august 1903.

Berømte personer 
Viborg var fødestedet for professor Alvin Hansen (f. 1887).

Byer i South Dakota
Ford Granada

Ford Granada kan henvise til to forskellige bilmodeller:
 Ford Granada (Europa) bygget i årene 1972 til 1994
 Ford Granada (Nordamerika) bygget i årene 1975 til 1982
Ignasi Miquel

Ignasi Miquel Pons (født 28. september 1992) er en spansk fodboldspiller, der spiller som midterforsvar for Málaga. Miquel kan også spille venstre back.

Ungdomskarriere 
Miquel er født i Barcelona, og spillede 5 år på FC Barcelonas berømte ungdomsakademi, La Masia. Herefter skiftede Miquel til UE Cornellà, hvor han efter ikke ret længe tid spillede for senior reserveholdet. Imens han spillede for reserveholdet, blev han bl.a. udtaget til Spaniens U16 trup. Hans flotte præstationer på blot 2 kampe for U16 landsholdet gjorde, at klubber som Manchester United og Valencia CF var interesseret i den unge spanier. Men alligevel endte det med, at Arsenal snuppede ham.

Landshold 
Miquel spiller i øjeblikket for Spaniens U21 landshold. Tidligere har han optrådt for U16 og U19 landsholdet, hvor det sammenlangt blev til 11 kampe og én scoring.

Klubkarriere

Arsenal F.C. 
Miquel kom til Arsenal lige efter hans 16-års fødselsdag. Miquel spillede i sæsonen 2009-2010 12 kampe for reserveholdet, hvor han blandt andet blev kaptajn. 

Den 20. august 2011 fik Miquel sin Premier League debut, hvor han erstattede en skadet Laurent Koscielny i 16. minut, imod Liverpool FC. 

Den 6. december 2011 fik han sin Champions League debut. Her blev han skiftet ind i 51' minut i stedet for André Santos. Kampen endte 3-1 imod Olympiakos.

Udlån til Leicester City 
Den 9. august 2013 blev det bekræftet, at Miquel havde underskrevet en lejekontrakt med Leicester City. Lejekontrakt var gældende sæsonen 2013-2014. Den 27. august fik Miquel sin debut for klubben, da han i 5-2 sejren imod Carlisle United spillede som midterforsvar i Liga Cuppen.

Eksterne henvisninger 

Fodboldspillere fra Spanien
Fodboldspillere fra Arsenal F.C.
Fodboldspillere fra Leicester City F.C.
Karl-August Fagerholm

Karl-August Fagerholm (31. december 1901 i Sjundeå, Finland - 22. maj 1984 i Helsingfors) var en finlandssvensk socialdemokratisk politiker. Fagerholm var statsminister i tre omgange: 1948-1950, 1956-1957 og 1958-1959). Han sad i riksdagen 1930-1965. 

I 1956 var han Finlands Socialdemokratiske Partis kandidat ved præsidentvalget og tabte minimalt til Urho Kekkonen. 

Fagerholm var også kendt som en ivrig forkæmper for det nordiske samarbejde og var en flittig gæst i Stockholm hos blandt andet Tage Erlander.

Eksterne henvisninger 

Statsministre fra Finland
Formænd for Finlands rigsdag
Pamela Fryman

Pamela Fryman er en amerikansk instruktør født i Philadelphia, Pennsylvania, USA. Hun er bedst kendt for at have instrueret sitcommet How I Met Your Mother samt episoder i flere andre komedieserier som Two and a Half Men. I dag lever hun i USA sammen med sin mand og to børn.

Instruktører fra USA
Lonevåg

Lonevåg er en by, der er administrationscenter i Osterøy kommune i Vestland fylke i Norge, og et knudepunkt for erhvervslivet i kommunen.

Lonevåg har fået navnet efter Lonelven, som løber ud i havet i en smal vig (våg). Dette er den oprindelige «Lonevågen». Fra Osterfjorden går den smalle Lonevågen, som ikke er over 500 m bred mod sydvest og er ca. 5 km lang. Nedre del af Lonevassdraget er en flad elvdal.

Ved kommunesammenlægningen i 1964 blev det bestemt, at Lonevåg skulle være administrationscentrum i Osterøy kommune, og der blev bygget rådhus og ungdomsskole.

Eksterne kilder/henvisninger 

Osterøy
Byer i Vestland
Haus

Haus er en tidligere selvstændig kommune i Hordaland fylke i Norge. Fastlandsdelen af kommunen fik i 1964 navnet Arna og er i dag del af Bergen kommune.

Haus formandskabsdistrikt blev oprettet i 1837. Området blev delt 1. januar 1870 i Haus- og Bruvik kommuner. Haus havde på dette tidspunkt 4.229 indbyggere.

1. januar 1964 blev den del af Haus som lå på øen Osterøy overført til den nye Osterøy kommune. Samtidig blev fastlandsdelen af Haus kommune omgjort til en ny kommune med navnet Arna kommune.

1. januar 1972 blev Bergen by udvidet ved at kommunerne Arna, Bergen, Fana, Laksevåg og Åsane blev én enhet. Arna kommune havde ved sammenlægningen 11.766 indbyggere.

Eksterne kilder/henvisninger 

 Bergen byleksikon på net, om Haus

Tidligere kommuner i Hordaland
Osterøy
Valestrandsfossen

Valestrandsfossen (også brugt Valestrandfossen) er en by i Osterøy kommune i Vestland. Byen har 1.101 indbyggere (2012) og ligger ved Sørfjorden på øen Osterøy. Valestrandsfossen er den største by på øen. Her findes butikker, benzinstation, skole, frisør samt virksomheden Lerøy Fossen AS, som er verdens største ørred-røgeri.

Valestrand består af boligområderne Reigstad, Åsen, Bullaåsen, Vardalen, Rundhovde/Skår, Eide, Bakken, Elvik, Røskeland, Burkeland, Loftås, Daltveit og Brakvatne.

Trafik 
Det er færgeforbindelse med MF «Ole Bull» mellem Breistein og Valestrand. Færgeforbindelsen blev købt af engagerede indbyggere/aktionærer i 2004, idet de ikke ville at færgen skulle nedlægges da Osterøybroen blev bygget. Efter en del møder grundlagde aktionærerne færgeselskabet Osterøy Fergeselskap, som overtog selskabet fra HSD. Færgeforbindelsen er en god forbindelse til Osterøy hvis man kommer fra Bergen, Åsane eller Nordhordland.

Kultur 
Den legendariske norske violinist og komponist Ole Bull havde her sit sommerhus. Ole Bull tilbragte sine sommerferier hos bedsteforældrene i Valestrand. Det var hertil han inviterede Edvard Grieg for at «fornorske» ham efter studierne i Tyskland.

Valestrand har et fodboldhold i 3. division, som hedder Valestrand Hjellvik FK.

Eksterne kilder/henvisninger 

Byer i Vestland
Osterøy
Hamre på Osterøy

Hamre er en bygd i Osterøy kommune i Hordaland  fylke i Norge. Den ligger ved Osterfjorden længst mod vest på den nordlige del af øen Osterøy. Fv365 går gennem bygden. Hamre herredskommune var frem til 1964 en selvstændig kommune, der lå på både nord- og sydsiden af Osterfjorden og omfattede Alversund, Meland, Hamre og Åsane sogne.

Hamre er det ældste kirkested i Osterøy. På dette sted har der stået en stavkirke fra cirka år 1024. Kirken var hovedkirke for hele Nordhordland. Stavkirken blev nedrevet, da den  nuværende Hamre kirke blev bygget omkring 1620. Kirken er delvis ombygget i 1859 og restaureret i 1940'erne. Indvendig er der en døbefont i klæbersten, som er det ældste inventar. Den er fra omtrent år 1250. Det næstældste i kirken er hoveddelen af et  alterskab fra middelalderen. Dette er lavet i Lübeck omkring år 1480.

Osterøy

Tidligere kommuner i Hordaland
Kevin Mirallas

Kevin Antonio Joel Gislain Mirallas y Castillo (født 5. oktober 1987) er en belgisk-spansk fodboldspiller, der spiller som angriber for engelske Everton.

Klubkarriere

Lille OSC 
Mirallas startede sin senior karriere hos Lille. Her spillede han i 4 år, hvor han opnåede 10 mål i 76 kampe.

AS Saint-Ètienne 
I 2008 købte Saint-Ètienne den unge Mirallas for €4,000,000. Han gjorde sig allerede bemærket i sin debut kamp imod Lyon, da han scorede et mål.

Han spillede i alt 53 kampe og scorede tre mål for klubben i sæsonerne 2008-2010.

Olympiakos 
I juni 2010 købte græske Olympiakos Mirallas. Der blev efter sigende betalt €2.5 millioner for Mirallas. 

Mirallas fik sin debut i en kvalifikations kamp i Europa League imod KS Besa Kavaje. Samme sæson vandt Olympiakos ligaen, og Mirallas blev klubbens topscorer med 14 mål. 

Olympiakos vandt også ligaen året efter, og her blev Mirallas liga topscoreren med 20 mål.

Everton F.C. 
I august 2012 blev det bekræftet, at Mirallas skiftede til Premier League-klubben Everton for £6 millioner. Han fik sin debut i en 3-1 sejr imod Aston Villa.

Referencer

Eksterne henvisninger 

 Kevin Mirallas på Transfermarkt.com
 Kevin Mirallas på Espnfc.com
 Kevin Mirallas på Soccerway.com

Personer fra Liège
Deltagere ved verdensmesterskabet i fodbold 2014
Fodboldlandsholdsspillere fra Belgien
Fodboldspillere fra Lille OSC
Fodboldspillere fra AS Saint-Étienne
Fodboldspillere fra Olympiakos
Fodboldspillere fra Everton F.C.
Routledge

Routledge er et britisk akademisk forlag, som hovedsagelig udgiver bøger indenfor humaniora og sociologi. Forlaget blev grundlagt i 1836 af George Routledge og W. H. Warne.

Forlaget udgav tidligere en række opslagsværker, men disse aktiviteter ophørte i 2006. Routledge udgiver dog Europa World Year Book og International Who's Who gennem divisionen Europa Publications.

I 1998 blev forlaget overtaget af Taylor & Francis, der siden er blevet en del af Informa-gruppen.

Eksterne links 
 Routledge's hjemmeside

Forlag fra Storbritannien
Etableret i 1836
Bruvik

Bruvik er en bebyggelse i Osterøy kommune i Hordaland fylke i Norge, beliggende ved Sørfjorden, på den sydlige del af øen Osterøy.

Bruvik var en selvstændig herredskommune i tidsrummet 1870–1963. Den blev oprettet ved delingen af Haus kommune 1. januar 1870, med et folketal på 2.062 mennesker. Størstedelen af kommunen lå på fastlandet øst for Osterøya, og en mindre del på selve Osterøya. Bruvik ophørte som egen kommune 1. januar 1964 da Bruvikbygden på Osterøya indgik i Osterøy kommune, mens fastlandsdelen indgik i Vaksdal kommune. Bruvik havde ved kommunesammenlægningen et folketal på 5.673, hvoraf 409 boede på Osterøya og 5.264 på fastlandet.

Eksterne kilder/henvisninger 

 Bruviks hjemmeside 

Tidligere kommuner i Hordaland
Osterøy
Vaksdal
Melk

Melk er en by i det østlige Østrig. Byen ligger i delstaten Niederösterreich ved Wachau-dalen på Donaus højre bred. Den er hovedby i distriktet af samme navn.

Stift Melk 
Et af verdens mest berømte klostre, Stift Melk, grundlagt i 1089 ligger ved Wachau. Det kom på UNESCO's verdensarvsliste i 2000.

Koncentrationslejren 

11. januar 1944 åbnede Mauthausen koncentrationslejr en underlejr ved Melk midt i en stor Wehrmacht-garnison. De rædsler, der udspillede sig i fangelejren, foregik helt åbenlyst, og var umulige at overse for soldater og civile; fx lå indgangen til krematoriet ved en af Wehrmachts hovedveje. Fanger af forskellig nationalitet blev sat til at grave tunneler i de omgivende bakker, som bestod af fint sand og kvarts, og mange blev begravet levende i jordskred. Antallet af fanger lå fast på omkring 8.000, så der var knapt nok brug for gaskammer eller krematorium. Når de alligevel blev bygget, skyldtes det planer om at udvide Melk til en udryddelseslejr. Kommandanten Julius Ludolf blev hængt i april 1947. 

Lejren blev befriet af amerikanerne 5. maj 1945. 10. maj døde den kendteste af fangerne: Den 18-årige Peter van Pels, der havde holdt sig skjult i Amsterdam sammen med Anne Frank og hendes familie.

Noter

Se også 
 Stiftsgymnasium Melk

Eksterne henvisninger 

Distriktshovedstæder i Østrig
Biblioteksbind

Biblioteksbind (eller biblioteksindbinding) er en særlig robust indbinding af bøger, der er udsat for megen brug og slitage. Uden en sådan indbinding ville det være nødvendigt oftere at erstatte eller reparere de hyppigt brugte bøger.  

Et afvaskeligt bogbind kan fås ved at anvende et stærkt appreteret indbingsmateriale som for eksempel pluviusin.

Til biblioteksindbindinger kan det være en fordel at bruge lav fals, da belastningen ved åbning af bogen fordeles over en større flade; det ses tydeligst på billedet herunder. Man kan derfor bruge et kraftigere indbindingsmateriale og få en mere holdbar bog velegnet til biblioteker.

DS/ISO 14416:2003 vedrører indbinding af bøger og tidsskrifter til arkiv- og biblioteksbrug.

Se også
 Kunstlæder 
 Bogbind

Noter

Eksterne henvisninger
 "Biblioteksbind" hos Informationsordbogen.dk/
 "Guidelines for Library Binding" hos Northeast Document Conservation Center, USA
 Manual of library bookbinding practical and historical (1911) af  Henry Thomas Coutts (1881-1916) og George Arthur Stephen (1880-1934) - Online hos Archive.org



Bøger
Bogvæsen og boghåndværk
Brøknipa

Brøknipa, også kendt som Bruviknipa, er en bjergtop på Osterøy. Bjerget ligger ovenfor bygden  Bruvik og stiger brat op fra 
Sørfjorden. Toppen, der er 822 moh.  er den næsthøjeste på Osterøy efter Høgafjellet og populær blandt vandrere. Toppen er let tilgængelig både fra Bruvikdalen, Skaftå og Hovden. Fra Hovden er der en tur på tre til fire timer til Brøknipa. 

Bjerge i Vestland
Osterøy